
Krimintataarin kieli 


Krimintataarin kieli (krimintataariksi qirimtatar tili ) 
on krimintataarien puhuma turkkilainen kieli . Sen 
puhujia asuu lähinnä Ukrainassa Krimillä, Keski- 
Aasiassa ja Kazakstanissa. 


Levinneisyys ja puhujamäärä 


Vuonna 1989 krimintataareja oli Neuvostoliitossa 
271 700 henkeä, joista 92,6 % (251 500 henkeä) piti 
krimintataaria äidinkielenään. Todellisuudessa puhujia 
arvioitiin olevan huomattavasti enemmän, mutta 
toisaalta vain vanhin sukupolvi käytti kieltä aktiivisesti 
nuorempien puhuessa venäjää. Vuonna 1989 76,1 % krimintataareista ilmoitti osaavansa venäjää 
sujuvasti J 1 ^ Ukrainassa oli vuoden 2001 väestönlaskennan mukaan 248 200 krimintataaria, joista 228 400 
henkeä (92,0 %) puhui kieltä äidinkielenään.^ Krimintataaria puhutaan myös Romaniassa (noin 24 000 
henkeä) ja Bulgariassa (noin 3 000 henkeä). 

Ohje 


Krimintataari kuuluu turkkilaisten kielten luoteiseen eli kiptsakkilaiseen ryhmään. Sen lähimmät sukukielet 
ovat kumykki, karatsai-balkaari ja karaiimiJ 3 ^ Kieli jakautuu kolmeen murteeseen, jotka kuuluvat 
turkkilaisten kielten eri ryhmiin. Kirjakielen perustana oleva keskimurre kuuluu kiptsakkilais- 
kumaanilaiseen, aromurre eri nogain murre kiptsakkilais-nogailaiseen ja etelämurre oguusilaiseen 

ryhmään.M 

Krimin tataarien sekoittunutta etnistä alkuperää heijastavista aineksista koostuva krimintataarin kieli alkoi 
muodostua 1300-1400-luvuilla. Venäjän valloitettua Krimin kaanikunnan vuonna 1783 suurin osa puhujista 
pakeni Turkkiin, jossa he sulautuivat kielellisesti turkkilaisiin. 1860-luvun alussa Krimiltä muutti vielä 
232 000 henkeä, joista yli 60 000 menehtyi Mustallamerellä. Vuonna 1944 Krimin tataarit karkotettiin 
Keski-Aasiaan. Väestönsiirron aikana 46,2 % heistä menehtyi. Vuonna 1987 alkoi tataarien paluu Krimille. 
Vuoteen 1992 mennessä heitä oli muuttanut takaisin noin 200 000 henkeä. Krimin tasavallan parlamentti 
julisti krimintataarin alueen kolmanneksi viralliseksi kieleksi venäjän ja ukrainan rinnalle 























































Kirjakieli 


Krimillä on säilynyt 1200-1400-luvuilta peräisin olevia turkkilaisia piirtokirjoituksia. Vanhimmat 
krimintataarinkieliset kirjalliset muistomerkit ovat 1500-1700-luvuilta. Vuoteen 1928 saakka käytettiin 
arabialaista kirjaimistoa. Vuonna 1883 Ismail Gasprinski alkoi julkaista Bahtsisaraissa ensimmäistä 
krimintataarinkielistä sanomalehteä. 

Vuonna 1928 krimintataarissa siirryttiin Neuvostoliiton turkkilaisten kielten yhteiseen latinlaiseen 
kirjaimistoon. Vuonna 1938 otettiin käyttöön kyrillinen kirjaimisto , jossa venäjästä poikkeavia äänteitä 
merkittiin erilaisten kirjainyhdistelmien avulla. 

Vuonna 1944 krimintataarin kirjakielen käyttö kiellettiin. Äidinkielen opetus sallittiin Uzbekistanissa 
vuonna 1957 ja samana vuonna Taskentissa alettiin julkaista sanomalehteä Lenin bayragi ("Leninin lippu”). 
Vuonna 1968 Taskentin pedagoginen instituutti alkoi kouluttaa krimintataarin kielen opettajia ja vuonna 
1980 alettiin julkaista kirjallisuuslehteä Jildiz (”Tähti”) 

Nykytilanne 


1990-luvulla krimintataarien kulttuuritoiminta siirrettiin Krimille. Vuonna 1992 tehtiin päätös latinalaiseen 
kirjaimistoon siirtymisestä.^ Nykyään kieltä opetetaan kouluissa, sillä julkaistaan oppi- ja 
kaunokirjallisuutta sekä sanoma- ja aikakauslehtiä. 

